CELEX: 52010PC0693
Language: lt
Date: 2010-11-25
Title: Pasiūlymas TARYBOS REGLAMENTAS (ES) Nr. […]/2011 kuriuo nustatomos 2011 m. tam tikrų žuvų išteklių žvejybos Juodojoje jūroje galimybės

|

52010PC0693

/* KOM/2010/0693 galutinis - NLE 2010/0336 */  Pasiūlymas TARYBOS REGLAMENTAS (ES) Nr. […]/2011 kuriuo nustatomos 2011 m. tam tikrų žuvų išteklių žvejybos Juodojoje jūroje galimybės  

	[pic] | EUROPOS KOMISIJA |Briuselis, 2010.11.25KOM(2010) 693 galutinis2010/0336 (NLE)PasiūlymasTARYBOS REGLAMENTAS (ES) Nr. […]/2011kuriuo nustatomos 2011 m. tam tikrų žuvų išteklių žvejybos Juodojoje jūroje galimybės  AIŠKINAMASIS MEMORANDUMASPASIūLYMO APLINKYBėS110-  Pasiūlymo pagrindas ir tikslaiPagal 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką, bendrąja žuvininkystės politika (BŽP) siekiama užtikrinti, kad gyvieji vandens ištekliai būtų naudojami laikantis tvarių ekonominių, aplinkos ir socialinių sąlygų. Svarbi priemonė siekiant šio tikslo yra kiekvienais metais nustatomos žvejybos galimybės, t. y. bendras leidžiamas sužvejoti kiekis (BLSK), kvotos ir žvejybos pastangų apribojimai.Šio pasiūlymo tikslas − nustatyti 2011 m. valstybių narių komerciškai svarbiausių Juodosios jūros žuvų išteklių žvejybos galimybes.-  Bendrosios aplinkybėsPagrindinė su pasiūlymu susijusi informacija išdėstyta Komisijos komunikate „Konsultacijos dėl 2011 m. žvejybos galimybių“ (COM(2010) 241 galutinis).Mokslines rekomendacijas dėl 2011 m. žvejybos Juodojoje jūroje galimybių 2010 m. lapkričio mėn. pateiks Žuvininkystės mokslo, technikos ir ekonomikos komitetas (ŽMTEK, angl. STECF).Pasiūlymą sudaro vienas žvejybai Juodojoje jūroje valdyti 2011 m. svarbus skyrius; jame nustatomi BLSK ir kvotos.-  Pasiūlymo srityje galiojančios nuostatosŽvejybos galimybės ir jų paskirstymo valstybėms narėms tvarka reglamentuojami kasmet. Naujausias reglamentas – 2009 m. lapkričio 27 d. Tarybos reglamentas (EB) Nr. 1287/2009, kuriuo nustatomos 2010 m. taikomos tam tikrų Juodosios jūros žuvų išteklių žvejybos galimybės ir susijusios sąlygos.-  Derėjimas su kitomis Europos Sąjungos politikos sritimis ir tikslaisSiūlomos priemonės atitinka bendrosios žuvininkystės politikos tikslus bei taisykles ir yra suderinamos su Sąjungos darnaus vystymosi politika.KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS-  Tiriamųjų duomenų rinkimas ir naudojimasPagrindinės organizacijos ir (arba) ekspertai, su kuriais konsultuotasiKonsultuotasi su Žuvininkystės mokslo, technikos ir ekonomikos komitetu (ŽMTEK).Bendrija kasmet prašo ŽMTEK pateikti mokslines rekomendacijas dėl svarbių žuvų išteklių būklės. Tikimasi, kad rekomendacijos apims visus Juodosios jūros žuvų išteklius, kuriems siūloma nustatyti BLSK.-  Konsultacijos su suinteresuotosiomis šalimisSu interesuotosiomis šalimis konsultuotasi Komisijos komunikatu „Konsultacijos dėl 2011 m. žvejybos galimybių“. Pasiūlymą moksliškai pagrįs ŽMTEK.-  Poveikio vertinimasLaukiant mokslinių rekomendacijų, galima manyti, kad, jei siūlomos priemonės bus įgyvendintos, ES laivų žvejybos Juodojoje jūroje galimybės sužvejojamų žuvų kiekio atžvilgiu pasikeis.Pasiūlymas yra ne tik trumpalaikis sprendimas, bet ir per ilgesnį laiką įgyvendintino metodo, kuriuo žvejybos mastas palaipsniui pritaikomas tol, kol bus užtikrintas ilgalaikis tausus žvejybos lygis, dalis.Todėl, taikant pasiūlyme nustatytą metodą, per vidutinės trukmės arba ilgąjį laikotarpį žvejybos galimybės sumažės, tačiau ilguoju laikotarpiu kvotos išliks stabilios arba padidės. Manoma, kad, taikant šį metodą, per ilgąjį laikotarpį poveikis aplinkai sumažės, nes žvejybos veikla bus pritaikyta, o iškraunamų žuvų kiekis nepakis arba padidės. Žvejybos veikla ilguoju laikotarpiu taps tausesnė.TEISINIAI PASIūLYMO ASPEKTAI-  Siūlomų veiksmų santraukaPasiūlymu nustatomi ES žvejybos rajonuose ir tarptautiniuose žvejybos rajonuose, kuriuose ES laivai vykdo žvejybos veiklą, taikomi leidžiamo sužvejoti žuvų kiekio apribojimai siekiant bendrosios žuvininkystės politikos tikslo – užtikrinti biologiškai, ekonomiškai ir socialiai tausų žuvininkystės lygį.-  Teisinis pagrindasSutarties dėl Europos Sąjungos veikimo 43 straipsnio 3 dalis.-  Subsidiarumo principasPasiūlymas priklauso Sąjungos išimtinei kompetencijai, kaip nurodyta Sutarties dėl Europos Sąjungos veikimo 3 straipsnio 1 dalies d punkte. Todėl subsidiarumo principas netaikomas.-  Proporcingumo principasPasiūlymas atitinka proporcingumo principą dėl toliau nurodytos priežasties.Bendroji žuvininkystės politika yra bendroji politika. Pagal Sutarties dėl Europos Sąjungos veikimo 43 straipsnio 3 dalį Taryba privalo priimti žvejybos galimybių nustatymo ir paskirstymo priemones.Atitinkamu Tarybos reglamentu valstybėms narėms skiriamos žvejybos galimybės. Atsižvelgdamos į Reglamento Nr. 2371/2002 20 straipsnio 3 dalį, valstybės narės tas galimybes gali paskirstyti regionams arba veiklos vykdytojams taip, kaip jos mano esant tinkama. Taigi valstybės narės gali pasirinkti joms tinkamą socialinį ir (arba) ekonominį paskirtų žvejybos galimybių naudojimo modelį.Pasiūlymas papildomo finansinio poveikio valstybėms narėms neturi. Taryba šį reglamentą priima kasmet; viešos bei privačios priemonės jam įgyvendinti jau parengtos.-  Pasirinkta priemonėSiūloma priemonė – reglamentas.Tai žuvininkystės valdymo pasiūlymas pagal Sutarties dėl Europos Sąjungos veikimo 43 straipsnio 3 dalį ir Tarybos reglamento (EB) Nr. 2371/2002 20 straipsnį.POVEIKIS BIUDžETUIPasiūlymas ES biudžetui poveikio neturi.PAPILDOMA INFORMACIJA-  SupaprastinimasPasiūlymas supaprastinimui poveikio neturi.-  Persvarstymo, keitimo, laikino galiojimo sąlygaPasiūlymas teikiamas dėl 2011 m. metinio reglamento, todėl jame persvarstymo sąlygos nėra.-  Išsamus paaiškinimasŠiuo pasiūlymu nustatomos 2011 m. valstybių narių tam tikrų žuvų išteklių arba išteklių grupių žvejybos Juodojoje jūroje galimybės.Mokslinės rekomendacijos bus pateiktos tik lapkričio mėn. Tuo laikotarpiu BLSK nurodomi kaip pro memoriam . Gavus rekomendacijas, bus įtraukti kiekiai, grindžiami mokslinėmis rekomendacijomis.Valstybėms narėms skirti BLSK ir kvotos bus nurodyti priede.2010/0336 (NLE)PasiūlymasTARYBOS REGLAMENTAS (ES) Nr. […]/2011kuriuo nustatomos 2011 m. tam tikrų žuvų išteklių žvejybos Juodojoje jūroje galimybėsEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,atsižvelgdama į Komisijos pasiūlymą,kadangi:1.  Pagal Sutarties 43 straipsnio 3 dalį Taryba, remdamasi Komisijos pasiūlymu, priima žvejybos galimybių nustatymo ir paskirstymo priemones.2.  Reglamente (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką[1] reikalaujama atsižvelgiant į turimas mokslines rekomendacijas bei, visų pirma, į Žuvininkystės mokslo, technikos ir ekonomikos komiteto (ŽMTEK, angl. STECF) parengtą ataskaitą nustatyti priemones, kuriomis reglamentuojama galimybė naudotis vandenimis bei ištekliais ir vykdyti tausią žvejybos veiklą.3.  Taryba privalo patvirtinti žvejybos galimybių nustatymo ir skyrimo pagal žvejybos rajoną arba žvejybos rajonų grupę priemones, įskaitant tam tikras su jomis funkciškai susietas sąlygas, jei tokių reikėtų. Žvejybos galimybės valstybėms narėms turėtų būti paskirstytos taip, kad kiekvienai valstybei narei būtų užtikrintas sąlyginis kiekvienos rūšies išteklių žvejybos arba žvejybos kiekviename rajone stabilumas, tinkamai atsižvelgiant į bendrosios žuvininkystės politikos tikslus, nustatytus Reglamentu (EB) Nr. 2371/2002.4.  BLSK turėtų būti nustatyti remiantis turimomis mokslinėmis rekomendacijomis ir atsižvelgiant į biologinius, socialinius, ekonominius aspektus ir per konsultacijas su suinteresuotosiomis šalimis pareikštas nuomones, kartu užtikrinant vienodas veiklos sąlygas visiems žvejybos sektoriams.5.  Šiame reglamente nustatytos žvejybos galimybės naudojamos pagal 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis[2], ypač jo 33 ir 34 straipsnius, susijusius su sužvejoto kiekio ir žvejybos pastangų registravimu ir duomenų apie žvejybos galimybių išnaudojimą perdavimu. Todėl reikia nurodyti kodus, kuriuos turi naudoti valstybės narės Komisijai siųsdamos duomenis, susijusius su išteklių, kuriems taikomas šis reglamentas, iškraunamų žuvų kiekiu.6.  Pagal 1996 m. gegužės 6 d. Tarybos reglamento (EB) Nr. 847/96, nustatančio bendrų leistinų sugavimų ir kvotų kasmetinio valdymo papildomas sąlygas[3], 2 straipsnį reikia nustatyti išteklius, kuriems taikomos tame reglamente nurodytos įvairios priemonės.7.  Siekiant užtikrinti pragyvenimo šaltinį ES žvejams, svarbu, kad žvejybą šiuose rajonuose būtų galima pradėti 2011 m. sausio 1 d.,PRIĖMĖ ŠĮ REGLAMENTĄ:I SKYRIUS Taikymo sritis ir sąvokų apibrėžtys1 straipsnis DalykasŠiuo reglamentu nustatomos 2011 m. tam tikrų žuvų išteklių žvejybos Juodojoje jūroje galimybės.2 straipsnis Taikymo sritisŠis reglamentas taikomas ES laivams, vykdantiems veiklą Juodojoje jūroje.3 straipsnis ApibrėžtysŠiame reglamente vartojamų terminų apibrėžtys:a) BŽVJK (angl. GFCM) – Bendroji žvejybos Viduržemio jūroje komisija;b) Juodoji jūra – geografinis BŽVJK reguliuojamas parajonis, apibrėžtas rezoliucijoje GFCM/33/2009/2;c) ES laivas – su valstybės narės vėliava plaukiojantis ir Sąjungoje įregistruotas žvejybos laivas;d) bendras leidžiamas sužvejoti kiekis (BLSK) – kasmet leidžiamas sužvejoti kiekvieno išteklio kiekis;e) kvota – Sąjungai, valstybei narei arba trečiajai valstybei skirta BLSK dalis.II SKYRIUSŽvejybos galimybės4 straipsnis BLSK ir jų paskirstymasBLSK, jų paskirstymas valstybėms narėms ir funkciškai su jais susietos sąlygos, jei tokių yra, išdėstytos priede.5 straipsnis Specialiosios žvejybos galimybių paskirstymo nuostatosŠiame reglamente nustatytos žvejybos galimybės valstybėms narėms paskirstomos nedarant poveikio:a) žvejybos galimybėms, kuriomis pasikeista pagal Reglamento (EB) Nr. 2371/2002 20 straipsnio 5 dalį;b) perskirstymui pagal Reglamento (EB) Nr. 1224/2009 37 straipsnį;c) papildomiems žuvų kiekiams, kuriuos leidžiama iškrauti pagal Reglamento (EB) Nr. 847/96 3 straipsnį;d) pagal Reglamento (EB) Nr. 847/96 4 straipsnį perkeliamiems neišnaudotiems kiekiams;e) išskaitymui, atliekamam pagal Reglamento (EB) Nr. 1224/2009 37, 105 ir 107 straipsnius.6 straipsnis Sužvejotų žuvų ir priegaudos iškrovimo sąlygosIšteklių, kuriems nustatyti leidžiamo sužvejoti kiekio apribojimai, žuvis galima laikyti laive arba iškrauti tik jeigu:a) žuvis sužvejojo kvotą turinčios valstybės narės laivai, ir ta kvota nėra išnaudota, arbab) sužvejotą kiekį sudaro Sąjungos kvotos dalis, kuri nebuvo paskirstyta valstybėms narėms kvotomis, ir ta Sąjungos kvota neišnaudota.III SKYRIUSBaigiamosios nuostatos7 straipsnis Duomenų perdavimasValstybės narės, pagal Reglamento (EB) Nr. 1224/2009 33 ir 34 straipsnius Komisijai siųsdamos duomenis apie iškrautus sužvejotų žuvų kiekius, naudoja šio reglamento priede nustatytus išteklių kodus.8 straipsnis ĮsigaliojimasŠis reglamentas įsigalioja kitą dieną po jo paskelbimo Europos Sąjungos oficialiajame leidinyje .Jis taikomas nuo 2011 m. sausio 1 d.Šis reglamentas privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkas PRIEDASLeidžiamo sužvejoti žuvų kiekio apribojimai, taikomi ES laivams rajonuose, kuriuose galioja pagal žuvų rūšis ir žvejybos rajoną nustatyti BLSKToliau pateiktose lentelėse nurodyti BLSK ir kvotos (tonomis gyvojo svorio) pagal išteklius ir su jais funkciškai susietos sąlygos, jei tokių yra.Žuvų ištekliai nurodyti abėcėlės tvarka pagal lotynišką rūšies pavadinimą. Toliau šio reglamento taikymo tikslais pateikiama lotyniškų ir bendrinių pavadinimų atitikmenų lentelė:Mokslinis pavadinimas | Triraidis kodas | Bendrinis pavadinimas |Psetta maxima | TUR | Paprastasis otas |Sprattus sprattus | SPR | Atlantinis šprotas |Rūšis | Paprastasis otas | Zona | Juodoji jūra |Psetta maxima | TUR/F3742C. |Bulgarija | pm | (1)(2)(3) (4) | Prevencinis BLSK Reglamento (EB) Nr. 847/96 3 straipsnis netaikomas. Reglamento (EB) Nr. 847/96 4 straipsnis netaikomas. |Rumunija | pm | (1)(2)(3) (4) |ES | pm | (1)(2)(3) (4) |BLSK | Netaikoma |_________ |(1) Taikoma ši sąlyga: žvejyba neleidžiama iki 2011 m. vasario 15 d. Priegauda žvejojant kitų rūšių žuvis iki 2011 m. vasario 15 d. iškraunama ir išskaičiuojama iš atitinkamų kvotų. (2) Taikoma ši sąlyga: žvejybos veikla neleidžiama nuo balandžio 15 d. iki birželio 15 d. (3) Taikoma ši sąlyga: paprastiesiems otams žvejoti naudojamų dugninių statomų tinklų mažiausias leidžiamas akių dydis – 400 mm. (4) Taikoma ši sąlyga: mažiausias leidžiamų iškrauti žuvų dydis – 45 cm; šis dydis matuojamas pagal Reglamento (EB) Nr. 850/98 18 straipsnį. Visos sužvejotos žuvys, kurių dydis yra lygus mažiausiam leidžiamų iškrauti žuvų dydžiui arba už jį didesnis, turi būti iškrautos ir išskaičiuotos iš atitinkamų kvotų. |Rūšis | Atlantinis šprotas | Zona | Juodoji jūra |Sprattus sprattus | SPR/F3742C |Bulgarija | pm | Prevencinis BLSK Reglamento (EB) Nr. 847/96 3 straipsnis netaikomas. Reglamento (EB) Nr. 847/96 4 straipsnis netaikomas. |Rumunija | pm |ES | pm |BLSK | Netaikoma |_________ |[1] OL L 358, 2002 12 31, p. 59.[2] OL L 343, 2009 12 22, p. 1.[3] OL L 115, 1996 5 9, p. 3.